《翁士特见示山字韵诗两篇复次前韵寄之 其二》
宋代·李纲

踏遍江南土，来游湖外山。地卑惊鵩鸟，天远忆龙颜。

淮海屯貔惊，戈矛杂佩环。驰心万里外，回首五云间。

飒沓方多故，飘零且未还。桃源期可问，铁锁怅难攀。

霜重丹枫落，江清锦石斑。梦馀惊蚁垤，争极叹蜗蛮。

且隐重重几，深藏若若纶。江蓠纷掩苒，湘竹晕斑斓。

水国鼋鼍横，琳宫日月閒。亲朋未相弃，莫使雁书艰。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。